ddrg/super_eurlex huggingface dataset:
I gcás ina mbaineann an fógra le hathruithe ar roinnt beart náisiúnta, líonfar isteach foréimsí 1 go 8 arís agus comhlánófar iad le haghaidh gach birt náisiúnta arna modhnú.

I gcás ina mbaineann fógra le roinnt athruithe ar dhlí náisiúnta amháin, rialachán náisiúnta amháin nó foráil riaracháin náisiúnta amháin, déanfar foréimsí 1 go 8 a chomhlánú aon uair amháin agus áireofar iontu na hathruithe uile a dhéantar ar an mbeart náisiúnta sin.

Mínigh an dlí, rialachán nó foráil rialacháin an beart náisiúnta ar tugadh fógra ina leith lena n-athraítear an dlí náisiúnta, an rialachán náisiúnta nó an fhoráil riaracháin náisiúnta.

An teideal oifigiúil i dteanga bhunaidh an dlí náisiúnta, an rialacháin náisiúnta nó na forála riaracháin náisiúnta is infheidhme maidir le cumarsáid mhargaíochta de chuid soláthraithe seirbhísí sluachistiúcháin a dtugtar fógra ina leith

Aistriúchán ar theideal oifigiúil an dlí, an rialacháin nó na forála riaracháin dá bhforáiltear faoi phointe 2 i dteanga is gnách a úsáid i réimse an airgeadais idirnáisiúnta

Dáta a glacadh an dlí, rialachán nó foráil riaracháin nó an gníomh eile a dtugtar fógra ina leith lena n-athraítear an fhaisnéis a tugadh ar dtús de bhun Airteagal 28(2) de Rialachán (AE) 2020/1503

Dáta theacht i bhfeidhm an dlí, an rialacháin, na forála riaracháin nó an ghnímh eile a dtugtar fógra ina leith lena n-athraítear an fhaisnéis a tugadh ar dtús faoi Airteagal 28(2) de Rialachán (AE) 2020/1503

Hipearnasc chuig an roinn ábhartha de shuíomh gréasáin oifigiúil an Bhallstáit ina bhfuil téacs iomlán an dlí náisiúnta, an rialacháin náisiúnta nó na forála riaracháin náisiúnta nó an ghnímh eile

7
RIALACHÁN CUR CHUN FEIDHME (AE) 2022/2265 ÓN gCOIMISIÚN

an 14 Samhain 2022

lena gcláraítear ainm sa chlár um shonrúchán tionscnaimh faoi chosaint agus um thásca geografacha faoi chosaint (“Κατσικάκι Λήμνου / Katsikaki Limnou” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2), pointe (a), de Rialachán (AE) Uimh. 1151/2012, rinneadh an t-iarratas a thíolaic an Ghréig ar chlárú an ainm “Κατσικάκι Λήμνου / Katsikaki Limnou” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra i gcomhréir le hAirteagal 51 de Rialachán (AE) Uimh. 1151/2012, ba cheart an t-ainm “Κατσικάκι Λήμνου / Katsikaki Limnou” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Κατσικάκι Λήμνου / Katsikaki Limnou” (TGFC) cláraithe anois. Leis an ainm a shonraítear sa chéad mhír sainítear táirge de chuid Aicme 1.1 Feoil úr (agus scairteach) d’Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 14 Samhain 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 281, 22.7.2022, lch. 12.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
(9)

A mhéid a bhaineann le stoc throisc Mhuir Bhailt thiar, léiríodh i measúnuithe eolaíocha le roinnt blianta go raibh bithmhais an stoic sceite faoi bhun an phointe tagartha, ar faoina bhun a dhéanfar gníomhaíocht shonrach agus iomchuí bainistíochta (Btrigger). Dá bhrí sin, glacadh bearta bainistíochta atá ag éirí níos déine le blianta beaga anuas. In 2021, chinn ICES measúnú níos doimhne a dhéanamh inar léiríodh go raibh bithmhais stoc throisc Mhuir Bhailt thiar faoi bhun an Blim den chuid is mó le breis agus 10 mbliana. Dá bhrí sin, de bhun Airteagal 5(2) de Rialachán (AE) 2016/1139, dúnadh an t-iascach spriocdhírithe ar scadáin Mhuir Bhailt thiar agus socraíodh TAC an-íseal le haghaidh foghabhálacha dosheachanta scadáin Mhuir Bhailt thiar chun feiniméan na “tachtspeiceas” a sheachaint. Thairis sin, glacadh bearta ceartaitheacha breise a bhfuil baint fheidhmiúil acu leis na deiseanna iascaireachta i bhfoirm cosc fadaithe le linn an tséasúir sceite, rud a chumhdaíonn iascaigh áineasa freisin, agus laghdú breise ar an teorainn ghabhála laethúil in iascaigh áineasa. In 2022, rinne ICES athbhreithniú anuas ar bhithmhais an stoic agus, d’ainneoin méadú beag anuraidh, meastar go bhfuil an bhithmhais níos lú ná 40 % den Blim. Ós rud é go bhfuil méadú beag tagtha ar mheastacháin earcaíochta agus go bhfuil fachtóirí básmhaireachta breise ann atá doiléir, rud nach bhfuil ICES in ann a chur san áireamh ina shamhail mheasúnaithe faoi láthair, is í an chomhairle maidir leis an mbásmhaireacht iascaireachta a eascraíonn as an uastáirgeacht inbhuanaithe (FMSY) na gabhálacha iomlána a mhéadú. Chuir ICES i bhfios go láidir, áfach, go bhfuil a réamhaisnéis ghearrthéarmach an-éiginnte agus, i bhfianaise na básmhaireachta breise doiléire, gur dócha go bhfanfaidh bithmhais an stoic faoi bhun 66 % ann go bhfanfaidh bithmhais an stoic faoi bhun an Blim in 2024 má shocraítear na deiseanna iascaireachta ag luach an FMSY. Thairis sin, amhail in 2021, ní raibh ICES in ann comhairle ar leith a sholáthar maidir le gabhálacha tráchtála agus áineasa. Mar gheall ar an meath atá ag teacht ar staid na stoc agus ar an éiginnteacht a bhaineann leis an gcomhairle maidir le gabhálacha ag luach an FMSY, is iomchuí cur chuige réamhchúraim a ghlacadh agus leibhéal na ndeiseanna iascaireachta agus na bearta ceartaitheacha a bhfuil nasc feidhmiúil acu leo a choinneáil ar bun.
RIALACHÁN CUR CHUN FEIDHME (AE) 2022/1849 ÓN gCOIMISIÚN

an 28 Meán Fómhair 2022

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint (“Peitzer Karpfen” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2), pointe (a), de Rialachán (AE) Uimh. 1151/2012, rinneadh an t-iarratas a thíolaic an Ghearmáin ar chlárú an ainm “Peitzer Karpfen” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra i gcomhréir le hAirteagal 51 de Rialachán (AE) Uimh. 1151/2012, ba cheart an t-ainm “Peitzer Karpfen” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Peitzer Karpfen” (TGFC) cláraithe anois. Leis an ainm dá dtagraítear sa chéad mhír, sainítear táirge de chuid Aicme 1.7. Éisc, moilisc, crústaigh úra agus táirgí díorthaithe a liostaítear in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 28 Meán Fómhair 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 231, 15.6.2022, lch. 37.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
(6)

Sa tuairim an 27 Eanáir 2022 ón Údarás Eorpach um Shábháilteacht Bia (“an tÚdarás”) (3), is é an chonclúid ar ar thángthas nach bhfuil éifeachtaí díobhálacha ag bláthola ylang ylang as Cananga odorata (Lam) Hook f. & Thomson ar shláinte ainmhithe, ar shláinte tomhaltóirí ná ar an gcomhshaol, faoi na coinníollacha úsáide atá beartaithe. Tháinig an tÚdarás ar an gconclúid freisin gur cheart a mheas gur greannaitheoir don chraiceann agus do na súile í bláthola ylang ylang as Cananga odorata (Lam) Hook f. & Thomson, agus gur íogróir deirmeach agus riospráide atá inti. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin.
(3)

Go háirithe, foráiltear le hAirteagal 18, pointe (d), de Rialachán Tarmligthe (AE) 2019/2035 go n-áireoidh an t-údarás inniúil ina chlár de bhunaíochtaí ainmhithe talún ar coimeád agus de ghorlanna atá cláraithe leis, seoladh agus comhordanáidí geografacha (domhanleithead agus domhanfhad) shuíomh na bunaíochta. Thairis sin, foráiltear le hAirteagal 18, pointe (h), de Rialachán Tarmligthe (AE) 2019/2035 go n-áireoidh an t-údarás inniúil sa chlár sin faisnéis faoin tréimhse ar lena linn a choimeádtar ainmhithe nó uibheacha goir sa bhunaíocht mura bhfuil sí á háitiú go leanúnach, lena n-áirítear áitíocht shéasúrach nó áitíocht le linn imeachtaí ar leith. Foráiltear le hAirteagal 84(1), pointe (b), de Rialachán (AE) 2016/429 maidir le hoibreoirí bunaíochtaí ina gcoimeádtar ainmhithe talún nó ina mbailítear, ina dtáirgtear, ina bpróiseáiltear nó ina stóráiltear táirgí geirmeacha go gcuirfidh siad faisnéis áirithe ar fáil don údarás inniúil chun go mbeidh a mbunaíochtaí cláraithe, ach ní áireofar san fhaisnéis sin an fhaisnéis mhionsonraithe uile a cheanglaítear faoi Airteagal 18, pointí (d) agus (h), de Rialachán Tarmligthe (AE) 2019/2035. Is iomchuí, dá bhrí sin, ceanglas a leagan síos ar oibreoirí bunaíochtaí le haghaidh ainmhithe talún ar coimeád agus oibreoirí gorlann an fhaisnéis mhionsonraithe sin a chur ar fáil don údarás inniúil chun críche clárúcháin.
(4)

Chinn an tÚdarás Eorpach um Shábháilteacht Bia (“an tÚdarás”) ina thuairim an 26 Eanáir 2022 (2) nach bhfuil tionchar díobhálach ag ullmhóid Propionibacterium freudenreichii DSM 33189 and Lentilactobacillus buchneri DSM 12856 ar shláinte ainmhithe, ar shábháilteacht an tomhaltóra ná ar an gcomhshaol, faoi na coinníollacha úsáide atá beartaithe. Chinn sé freisin nach greannaitheoir súl agus craicinn é an breiseán ach gur cheart é a mheas mar íogróir riospráide agus nach bhféadfaí teacht ar aon chonclúid maidir leis an íogrú craicinn a d’fhéadfadh an breiseán a dhéanamh. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin. Ina theannta sin, chinn an tÚdarás go bhféadfadh an ullmhóid atá i gceist feabhas a chur ar leasú na gcothaitheach i sadhlas a ullmhaítear le hábhar a bhfuil sé éasca agus measartha deacair sadhlas a dhéanamh as. D’fhíoraigh sé freisin an tuarascáil ar an modh a úsáidtear chun anailís a dhéanamh ar na breiseáin bheathaithe i mbeatha, tuarascáil arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
(4)

I dtuairim an 11 Samhain 2021 ón tÚdarás Eorpach um Shábháilteacht Bia (“an tÚdarás”) (2) is é an chonclúid ar ar thángthas nach bhfuil éifeachtaí díobhálacha ag Dearg Alúra AC ar shláinte ainmhithe, ar shábháilteacht tomhaltóirí ná ar an gcomhshaol, faoi na coinníollacha úsáide atá beartaithe. Níorbh fhéidir leis an Údarás teacht ar chonclúid maidir le héifeachtúlacht Dearg Alúra AC agus é á úsáid i mbeatha le haghaidh mamaigh bheaga nach bia-ainmhithe iad agus le haghaidh éin ornáideacha, i bhfianaise an raon leathan ábhar beatha a úsáidtear i mbeatha iomlán agus i mbeatha comhlántach le haghaidh mamaigh bheaga nach bia-ainmhithe iad agus le haghaidh éin ornáideacha, agus an éiginnteacht maidir leis an tiúchan de Dhearg Alúra AC a mbeadh toradh sofheicthe air. Mar sin féin, dhearbhaigh an tÚdarás freisin maidir leis an mbreiseán sin, ar breiseán é a údaraítear i mbia, go bhféadfaí nach mbeadh gá le léiriú breise éifeachtúlachta i gcás inarb ionann an fheidhm atá aige i mbeatha agus atá aige i mbia. D’fhíoraigh an tÚdarás freisin an tuarascáil ar na modhanna a úsáidtear chun anailís a dhéanamh ar an mbreiseán beathaithe agus é i mbeatha, tuarascáil arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
RIALACHÁN CUR CHUN FEIDHME (AE) 2022/1289 ÓN gCOIMISIÚN

an 18 Iúil 2022

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint “Hrušovský lepník” (TGFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) De bhun Airteagal 50(2), pointe (a), de Rialachán (AE ) Uimh. 1151/2012, foilsíodh an t-iarratas a thíolaic an tSlóvaic ar chlárú an ainm “Hrušovský lepník” in Iris Oifigiúil an Aontais Eorpaigh (2).

(2) Toisc nár cuireadh aon ráiteas agóide de réir bhrí Airteagal 51 de Rialachán (AE) Uimh. 1151/2012 faoi bhráid an Choimisiúin, tá an t-ainm, “Hrušovský lepník” foilsithe anois,

TAR ÉIS AN RIALACHÁN SEO A GHLACADH:

Airteagal 1 Tá an t-ainm ‘Hrušovský lepník’ (TGFC) foilsithe anois. Leis an ainm a shonraítear sa chéad mhír, sainítear táirge d’aicme 2.3 Táirgí báicéara, táirgí taosráin, milseogra agus brioscaí d’Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 18 Iúil 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 154, 8.4.2022, lch. 19.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
RIALACHÁN CUR CHUN FEIDHME (AE) 2022/994 ÓN gCOMHAIRLE

an 24 Meitheamh 2022

lena gcuirtear chun feidhme Rialachán (AE) 2022/879 ón gComhairle lena leasaítear Rialachán (AE) Uimh. 833/2014 a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2022/879 ón gComhairle an 3 Meitheamh 2022 lena leasaítear Rialachán (AE) Uimh. 833/2014 maidir le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine (1), agus go háirithe Airteagal 1(21) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 3 Meitheamh 2022, ghlac an Chomhairle Rialachán (AE) 2022/879, lenar leasaíodh Rialachán (AE) Uimh 833/2014 ón gComhairle (2) agus lenar tugadh isteach tuilleadh beart sriantach chun gníomhaíochtaí craoltóireachta san Aontas, nó atá dírithe ar an Aontas, a chur ar fionraí - gníomhaíochtaí arna ndéanamh ag eagraíochtaí meán áirithe dá dtagraítear in Iarscríbhinn VI a ghabhann le Rialachán (AE) 2022/879. De bhun Airteagal 1(21) de Rialachán (AE) 2022/879, tá infheidhmeacht na mbeart sin i dtaca le ceann amháin nó níos mó de na heagraíochtaí meán sin faoi réir ghlacadh gníomhartha cur chun feidhme ón gComhairle.

(2) Tar éis di na cásanna faoi seach a scrúdú, chinn an Chomhairle gur cheart feidhm a bheith ag na bearta dá dtagraítear in Airteagal 2f de Rialachán (AE) Uimh. 833/2014 ón 25 Meitheamh 2022 maidir leis na heintitis uile dá dtagraítear in Iarscríbhinn VI a ghabhann le Rialachán (AE) 2022/879,

TAR ÉIS AN RIALACHÁN SEO A GHLACADH:

Airteagal 1 Beidh feidhm ag na bearta dá dtagraítear in Airteagal 2f de Rialachán (AE) Uimh. 833/2014 ón 25 Meitheamh 2022 maidir leis na heintitis uile dá dtagraítear in Iarscríbhinn VI a ghabhann le Rialachán (AE) 2022/879.

Airteagal 2 Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 24 Meitheamh 2022. Thar ceann na Comhairle An tUachtarán J.-Y. LE DRIAN

(1) IO L 153, 3.6.2022, lch. 53.

(2) Rialachán (AE) Uimh. 833/2014 ón gComhairle an 31 Iúil 2014 a bhaineann le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine (IO L 229, 31.7.2014, lch. 1).
RIALACHÁN CUR CHUN FEIDHME (AE) 2022/1106 ÓN gCOIMISIÚN

an 27 Meitheamh 2022

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint (“Queso de Acehúche” (STFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2), pointe (a), de Rialachán (AE) Uimh. 1151/2012, rinneadh an t-iarratas a thíolaic an Spáinn ar chlárú an ainm “Queso de Acehúche” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an t-ainm “Queso de Acehúche” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Queso de Acehúche” (STFC) cláraithe anois. Leis an ainm dá dtagraítear atá sa chéad mhír, sainítear táirge d’aicme 1.3. Cáiseanna a liostaítear in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 27 Meitheamh 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 108, 7.3.2022, lch. 2.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
I bhfianaise a saintréithe oibiachtúla, is ball éadaigh de cheannteideal 6110 í an veist. Cumhdaítear leis an gceannteideal sin catagóir earraí cniotáilte nó cróiseáilte, atá ceaptha chun uachtar an choirp a chumhdach (geansaithe spóirt, geansaithe, cairdeagain, bástchótaí agus earraí comhchosúla) (féach freisin Nóta míniúcháin an Chórais Chomhchuibhithe a ghabhann le ceannteideal 6110 , an chéad mhír).

Tá baill éadaigh an cheannteidil sin beartaithe chun uachtar an choirp a chumhdach, bíodh muinchillí orthu nó ná bíodh, bíodh aon chineál muiníl orthu, bíodh bóna orthu nó ná bíodh, bíodh pócaí orthu nó ná bíodh. Is féidir iad a bheith déanta as aon chineál ábhair chniotáilte nó chróiseáilte, lena n-áirítear fabraicí éadroma nó fabraicí atá cniotáilte go fíneálta, nó aon snáithín teicstíle (féach freisin na nótaí Míniúcháin a ghabhann leis an Ainmníocht Chomhcheangailte a ghabhann le ceannteideal 6110 ).

Ní féidir an veist a aithint mar veist atá deartha d’fhir nó do mhná. Tá an veist le haicmiú mar gheansaí spóirt, geansaí, cairdeagan, bástchóta agus earraí comhchosúla mná nó cailín, atá cniotáilte nó cróiseáilte, atá déanta as snáithíní de dhéantús an duine.
(7)

Sa tuairim eolaíoch uaidh, tháinig an tÚdarás ar an gconclúid go bhfuil teitrihidreacurcaimíonóidigh sábháilte faoi na coinníollacha úsáide atá ceaptha do na pobail bheartaithe a ndírítear orthu ar leibhéil nach sáraíonn 140 mg/lá. Dúirt an tÚdarás freisin go soláthraíonn iontógáil den sórt sin, cé go bhfuil an t-iontógáil sin níos ísle ná an leibhéal 300 mg/lá atá molta ag an iarratasóir, corrlach nochta (MOE) leordhóthanach maidir leis an leibhéal gan aon éifeacht dhíobhálach bhreathnaithe (“NOAELanna”) a sainaithníodh ón staidéar ar thocsaineacht fho-ainsealach agus ó na staidéir ar thocsaineacht atáirgthe/forbraíochta. Dá bhrí sin, is leor na forais a sholáthraítear sa tuairim ón Údarás chun a shuí, i gcás ina n-úsáidtear teitrihidreacurcaimíonóidigh ag leibhéil nach sáraíonn 140 mg/lá i bhforbhianna atá ceaptha don phobal fásta, seachas mná atá torrach ná atá ag cothú leis an gcíoch, go gcomhlíonann siad na coinníollacha maidir lena gcur ar an margadh i gcomhréir le hAirteagal 12(1) de Rialachán (AE) 2015/2283.
(74)

Shoiléirigh an Coimisiún, cé gur ag am an nochta shealadaigh agus/nó chinntithigh agus glacadh an ghnímh dhlíthiúil ábhartha tar éis sin, agus an tráth sin amháin, a dhéantar an cinneadh an ann don saobhadh suntasach agus a thionchar sin agus an úsáid ina dhiaidh sin as an modheolaíocht a cheanglaítear le hAirteagal 2(6a)(a), leagtar síos le hAirteagal 2(6a)(e) oibleagáid maidir leis na sonraí is gá a bhailiú chun an mhodheolaíocht sin a chur i bhfeidhm nuair a thionscnaítear an t-imscrúdú ar an mbonn sin. Sa chás sin, mheas an Coimisiún gur leordhóthanach an fhianaise a thíolaic an gearánach ar an saobhadh suntasach chun an t-imscrúdú a thionscnamh ar an mbonn sin. Sonraíodh an méid sin go soiléir san Fhógra Tionscnaimh i bpointe 3 i gcomhréir leis an oibleagáid a luaitear in Airteagal 2(6a)(e) den bhun-Rialachán. Dá bhrí sin, rinne an Coimisiún na bearta is gá chun é a chur ar a chumas an mhodheolaíocht faoi Airteagal 2(6a) den bhun-Rialachán a chur i bhfeidhm i gcás ina ndeimhneofar aon saobhadh suntasach a bheith ann le linn an imscrúdaithe. Áirítear leis an nós imeachta seo ceistneoirí a sheoladh amach chuig táirgeoirí onnmhairithe chomh maith le GOC, chomh maith le tíortha ionadaíocha cuí a lorg. Thairis sin, leis an dara fomhír d’Airteagal 2(6ú)(e), forchuirtear oibleagáid bhreise ar an gCoimisiún páirtithe a chur ar an eolas go pras tar éis an tionscnamh faoi na foinsí ábhartha a bhfuil sé beartaithe aige a úsáid ina leith sin. Is é sin an bunús dlí don fhaisnéis a iarrtar sna ceistneoirí ar na nótaí maidir le tosca táirgeachta mar a shonraítear thuas. Ar bhonn na n-eilimintí sin go léir, chaith an Coimisiún an maíomh sin amach.